VALSTYBINĖS VARTOTOJŲ TEISIŲ APSAUGOS TARNYBOS

DIREKTORIUS

ĮSAKYMAS

DĖL LIETUVOS RESPUBLIKOJE LEIDŽIAMŲ NAUDOTI CHEMINIŲ MEDŽIAGŲ, SUTEIKIANČIŲ ELEKTRONINIŲ CIGAREČIŲ IR ELEKTRONINIŲ CIGAREČIŲ PILDYKLIŲ SKYSČIUI TABAKO SKONĮ IR KVAPĄ, SĄRAŠO PATVIRTINIMO

2024 m. spalio 14 d. Nr. 1-200

Vilnius

Vadovaujantis Lietuvos Respublikos tabako, tabako gaminių ir su jais susijusių gaminių kontrolės įstatymo 92 straipsnio 4 dalies 5 punktu:

1. Tvirtinu Lietuvos Respublikoje leidžiamų naudoti cheminių medžiagų, suteikiančių elektroninių cigarečių ir elektroninių cigarečių pildyklių skysčiui tabako skonį ir kvapą, sąrašą (pridedama).

2. N u r o d a u Valstybinės vartotojų teisių apsaugos tarnybos valstybės tarnautojams ir darbuotojams, dirbantiems pagal darbo sutartis, atliekant ūkio subjektų, tiekiančių rinkai elektronines cigaretes ir elektroninių cigarečių pildykles su skysčiu, pritaikytu elektroninėms cigaretėms pildyti, patikrinimus, vadovautis šiuo įsakymu patvirtintu konkrečių Lietuvos Respublikoje leidžiamų naudoti cheminių medžiagų, suteikiančių elektroninių cigarečių ir elektroninių cigarečių pildyklių skysčiui tabako skonį ir kvapą, sąrašu.

3. P a v e d u šio įsakymo vykdymo kontrolę Valstybinės vartotojų teisių apsaugos tarnybos Rinkos priežiūros koordinavimo skyriaus vedėjai Vitai Šarmavičienei.

4. Šis įsakymas įsigalioja 2024 m. lapkričio 1 d.

Direktorius	Goda Aleksaitė